
Решение №66/04.02.2014 по нак. д. №2262/2013 на ВКС, НК, I н.о.
 


 	
	Обсебване	
	 	
	обсебване	
	 	
	Р Е Ш Е Н И Е	
	 	
	 № 	
	 	
	гр. София, 04 февруари 2014 г.	
	 	
	В ИМЕТО НА НАРОДА	
	 	
	 ВЪРХОВНИЯТ КАСАЦИОНЕН СЪД	
	 	
	 на РЕПУБЛИКА БЪЛГАРИЯ, 	
	 	
	Първо наказателно отделение 	
	 	
	в съдебно заседание на двадесет и седми януари две хиляди и четиринадесета година, в състав:	
	 	
	 ПРЕДСЕДАТЕЛ: БЛАГА ИВАНОВА ЧЛЕНОВЕ: МИНА ТОПУЗОВА 	
	 	
	 РУМЕН ПЕТРОВ 	
	 	
	със секретар 	
	 	
	Даниела Околийска	
		
	при участието на прокурора	
	 	
	 ПЕНКА МАРИНОВА	
		
	след като изслуша докладваното съдия 	
	 	
	РУМЕН ПЕТРОВ 	
	 	
	наказателно дело № 2262	
	 	
	 по описа за 2013 г. и за да се произнесе взе предвид: 	
	 	
	Производството е по реда на чл. 346 т. 2 и сл. от НПК. 	
	 	
		
	 	
	 	
	 	
		
		
	Касационното производство е образувано по постъпил протест на прокурор от Софийска градска прокуратура против въззивна присъда № 300/15.10.2013 г., постановена по ВНОХД № 3068/2013 г. по описа на Софийски градски съд, с която е отменена Присъда от 08.04.2013 г. по НОХД № 9135/2010 г. по описа на РС – София, с която подсъдимият Н. А. Н. е признат за ВИНОВЕН в извършване на престъпление по чл. 206 ал. 1 от НК и вр. с чл. 54 от НК е осъден на ЕДНА ГОДИНА ЛИШАВАНЕ ОТ СВОБОДА, което на основание чл. 66 ал. 1 от НК е ОТЛОЖЕНО за изпълнение с изпитателен срок от ТРИ ГОДИНИ. първоинстанционната присъда е обжалвана от името на подсъдимия и жалбата е уважена изцяло като с въззивната присъда Н. е оправдан по така повдигнатото му обвинение по чл. 206 ал. 1 от НК. 	
	 	
	Касационният протест е насочен срещу оправдаването на подсъдимия. Като основание е наведено неправилно приложение на закона по смисъла на чл. 348 ал. 1 т. 1 вр. с ал. 2 от НПК. Претендира се отмяна на постановената въззивна присъда и връщане на делото за ново разглеждане. 	
	 	
	В съдебно заседание прокурор от ВКП поддържа депозирания протест.	
	 	
	Подсъдимият Н. чрез упълномощения си защитник адв.К. моли да бъде потвърдена оправдателната присъда на въззивния съд. 	
	 	
	Върховният касационен съд, Първо наказателно отделение, като взе предвид протеста и отразените в него доводи, като съобрази становищата на страните в съдебно заседание намира подадения протест за основателен.	
	 	
	За да оправдае подсъдимия СГС е приел, че в случая е налице недоказаност на уговорката за връщане на автомобила от страна на подсъдимия Н. точно на инкриминираната дата – 24.03.2009 г.. Задължението за връщане на автомобила е съществувало, но то не било скрепено с фиксираната дата и тъй като времето на извършване на деянието е съществен елемент от обвинението и като такъв в обвинителния акт е посочено 24.03.2009 г., то съдът бил длъжен да изследва и да се произнесе единствено по въпроса дали на посочената дата за подсъдимия е съществувало задължението да върне намиращия се в негова фактическа власт чужд автомобил и той противозаконно е отказал да стори това.	
	 	
	По делото безспорно е установено, че Н. е получил от свидетеля Н. на 21.03.2009 г., предоставения му от бившата му съпруга л. а. „Фолксваген”, модел „Голф”, оценен на 2 000 лв., собственост на медицински център [фирма], чийто прокурист е била св.Н.. Между подсъдимият и св.Н. е съществувала уговорка за връщането на колата, макар и след „два-три дни”. Автомобилът, въпреки опитите на Н. да си го получи, не е върнат до настоящия момент, като в случая е без значение техническото му състояние /дали същият е бил предоставен за ремонт на бензиновата помпа или не, още повече той се е движел на газ/. Така приетите за установени по делото фактически положения, включително и от въззивния състав разкриват типичен случай на обсебване. При тези установени обстоятелства по чл. 102 от НПК постановената оправдателна присъда е лишена от фактическо и правно основание. Като е постановил изцяло оправдателна присъда въззивният съд е допуснал нарушение на материалния закон, тъй като при приетите от него фактически положения извършеното от подсъдимия деяние съставлява престъпление. 	
	 	
	Eто защо касационният състав счита, че за отстраняване на допуснатото нарушение се налага ново разглеждане на делото във възивната инстанция, поради което и на основание чл. 354 ал. 3 т. 3 от НПК съдът 	
	 	
	 РЕШИ: 	
	 	
	ОТМЕНЯ 	
	 	
	въззивна присъда № 300/15.10.2013 г., постановена по ВНОХД № 3068/2013 г. по описа на Софийски градски съд. 	
	 	
	ВРЪЩА 	
	 	
	делото за ново разглеждане от друг състав на този съд от стадия на съдебното заседание 	
	 	
	Решението не подлежи на обжалване.	
	 	
	 ПРЕДСЕДАТЕЛ: 	
	 	
	 ЧЛЕНОВЕ:	

